open-index/open-wikipedia-markdown huggingface dataset:
Fly (אלבום)

***Fly*** (בעברית: **זְבוּב** [לפי משמעות]; **עָף** או **טָס** [מילולי]) הוא אלבום האולפן הרביעי של הזמרת-יוצרת האנגלייה שרה ברייטמן. האלבום יצא לאור ב-12 במאי 1995, בהוצאת חברת התקליטים איסט וסט רקורדס. כמו כן, מתוך האלבום יצאו הסינגלים; "Heaven Is Here", "A Question of Honour" ו-"How Can Heaven Love Me".

האלבום הגיע למקום ה-16 במצעד האלבומים שבאוסטריה.

## רקע ויציאה
*Fly* בדומה לאלבומים נוספים של ברייטמן, הופק על ידי פרנק פיטרסון. בגרמניה זכה האלבום להצלחה רבה, כאשר נמכר שם בכ-250,000 עותקים, מה שהוביל לכך שאיגוד תעשיית ההקלטות הגרמני (BVMI) העניק לו את תואר הזהב. בסוף שנת 1997, דורג האלבום ברשימת אלבומי השנה המצליחים ביותר בגרמניה.

בשנת 2000, יצא לאור האלבום, *[[Fly II]]*, שהיווה כאלבום המשך לאלבום זה.

## רשימת רצועות

## מיקומי שיא

## נתוני מכירות

## ''Fly II''

***Fly II*** (מוכר כ-***Fly Two***) הוא מארז תקליטורים של הזמרת-יוצרת האנגלייה שרה ברייטמן. מארז התקליטורים יצא לאור ב-25 באפריל 2000, בהוצאה עצמית. באותו היום שבו יצא מארז התקליטורים, הוציאה ברייטמן את אלבום האולפן השביעי שלה, *[[La Luna]]*. המארז מורכב משני תקליטורים וכולל 25 רצועות בסך הכול.

מארז התקליטורים הוא הוצאה מחודשת של האלבום *Fly*, אותו הוציאה ברייטמן כמה שנים קודם לכן.

## רקע והוצאה
מארז התקליטורים, בדומה לאלבום האולפן הרביעי של ברייטמן *Fly* עליו הוא נתמך, הופק על ידי פרנק פיטרסון גם כן. מארז התקליטורים הופץ לראשונה ב-25 באפריל 2000, במהלך סיבוב ההופעות העולמי השני של ברייטמן, "La Luna World Tour", שנועד לעזור בקידום אלבום האולפן השביעי שלה, *[[La Luna]]*.

בתקליטור השני הנכלל במארז, ישנם רמיקסים וביצועים חדשים לחלק משיריה של ברייטמן.

## רשימת רצועות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת איסט וסט רקורדס
מאמר סקירה

**מאמר סקירה** (באנגלית: **Review article**), **סקירה שיטתית** (באנגלית: **Systematic review**) או **סקירת ספרות** (באנגלית: **Literature review**) הוא מאמר המסכם מאמרים רבים קודמים בנושא כלשהו. בפרט, בתחומי המדע מאמר סקירה הוא מאמר מדעי אשר אינו מדווח על תוצאות מחקר יחידי, למשל ניסוי מדעי או תצפית מדעית יחידים, אלא מסכם מספר רב של מאמרים מדעיים שפורסמו קודם לכן בנושא מסוים או בשאלה מסוימת, במטרה להבינו באופן רחב, אמין ועמוק יותר.

בדומה למאמרי תוצאות במדע, מאמר סקירה מדעי בדרך-כלל מתפרסם בכתב עת מדעי, ועובר ביקורת עמיתים. במרבית תחומי המדע הופיעו במשך השנים כתבי-עת מדעיים מיוחדים המתמחים במאמרי סקירה, שהמילה Review תכופות משובצת בשמם, למשל Reviews of Modern Physics בתחום הפיזיקה. גם כתבי-עת מדעיים רבים אחרים עשויים לפרסם מאמרי סקירה בנוסף על מאמרים מסוגים אחרים, לפעמים במדור מיוחד או בגיליון מיוחד.

מאמר סקירה הוא מקור משני, כלומר הוא מכיל ניתוח, פרשנות וסינתזה של מספר רב של מאמרים קודמים, אשר במדע בדרך-כלל ערכו מחקר מקורי ובתחומי מדע רבים עשויים להחשב כמקורות ראשוניים. ממאמר סקירה מצופה בדרך-כלל לסקור ללא משוא פנים את כל המאמרים הקודמים החשובים לנושא המוצהר שלו, ולא להתעלם מתרומות רלוונטיות, למשל של מחברים אחרים או מתחומי מדע אחרים. הביבליוגרפיה של מאמר סקירה בדרך-כלל מקיפה בהרבה משל מאמר תוצאות באותה שאלה, ובאופן אופייני עשויה לצטט עשרות ומאות מקורות. לפיכך, מאמרי סקירה הם באופן טיפוסי מקיפים יותר ומוטים פחות ממאמרי תוצאות, ולצרכים רבים הם נחשבים למקורות הכלליים, האמינים והסמכותיים ביותר בנושא שבו הם עוסקים.

גם מאמר סקירה וגם מאמר מטא-אנליזה מסכמים מידע ממחקרים רבים קודמים. ההבדל ביניהם הוא שמטא-אנליזה מצרפת יחד נתונים שנאספו על ידי מחקרים קודמים לצורך ניתוח סטטיסטי מחודש על מדגם גדול יותר, בעוד שמאמר סקירה בדרך-כלל איננו עורך ניתוח מחדש של הנתונים, אלא מצליב את המסקנות של מחקרים קודמים. באופן טיפוסי, מטא-אנליזה תתבצע על מספר קטן יותר של מחקרים מאשר מאמר סקירה באותה שאלה, שכן הניתוח מחדש של הנתונים יוגבל לתת-קבוצה של אותם מחקרים אשר עונים לדרישות הסטטיסטיות, למשל כאלו שנערכו בתנאים, בשיטות ובמתודולוגיות דומות. מאמר סקירה לעומת זאת עשוי להצליב מידע ממחקרים שנערכו בתנאים שונים, במתודולוגיות שונות, ואף מתחומי מדע שונים אשר עשויים לנגוע לשאלה הנחקרת. לכן באופן טיפוסי מסקנותיו כלליות ומקיפות יותר ממסקנות מטא-אנליזה באותו נושא עצמו, אך פחות חזקות. למשל, תכופות לא ניתן יהיה לקבל הערכה של מובהקות סטטיסטית בשאלה הנידונה. גם מאמרי סקירה וגם מאמרי מטא-אנליזה חשובים לבדיקת ההדירות של תוצאות ומסקנות מדעיות.

## ראו גם
*מאמרי סקירה מתעדכנים ("חיים")
*ספריית קוקרן
*מאמר מדעי
*מטא-אנליזה

## הערות שוליים

קטגוריה:השיטה המדעית
קטגוריה:מדע וטכנולוגיה
קטגוריה:מידע
קטגוריה:תיעוד, תקשורת והוראת מדע וטכנולוגיה
קטגוריה:ביקורת
*
Timeless (אלבום של שרה ברייטמן)

***Timeless*** (בעברית: **עַל-זְמַנִּי**) הוא אלבום האולפן החמישי של הזמרת-יוצרת האנגלייה שרה ברייטמן. האלבום יצא לאור ב-2 ביוני 1997, בהוצאת חברת התקליטים איסט וסט רקורדס. מתוך האלבום יצאו הסינגלים; "Time to Say Goodbye", "Just Show Me How to Love You", "Tú Quieres Volver", "There for Me" ו-"Who Wants to Live Forever".

האלבום זכה להצלחה חסרת תקדים כאשר קיבל 21 תוארי פלטינה וזהב במדינות רבות. בארצות הברית, זכה *Timeless* להצלחה רבה גם כן, כאשר הגיע למקום הראשון במצעד האלבומים הקלאסיים למשך 35 שבועות לא רצופים. בין היתר, הפך לאחד מהאלבומים הנמכרים ביותר בארצות הברית בשנות ה-90 של המאה ה-20.

*Timeless* הגיע למקום השני במצעד האלבומים הבריטי, והשני במצעד האלבומים השווייצרי.

## רקע והוצאה
*Timeless* בדומה לשאר אלבומיה של ברייטמן, הופק על ידי פרנק פיטרסון. את האלבום החלה ברייטמן להקליט עם התזמורת הסימפונית של לונדון בנובמבר 1996. במרץ 1997, נודע כי הקלטותיו הסתיימו, והוא יצא כמה שבועות לאחר מכן. במקומות שונים בעולם הופץ בשם *Time to Say Goodbye*, על שם אחד מהשירים שנכללו בו.

איגוד תעשיית ההקלטות האמריקאי (RIAA) העניק ל-*Timeless* את תואר הפלטינה, על מכירות של למעלה מ-1,400,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת איסט וסט רקורדס
מכון גייטסטון

**מכון גייטסטון** (באנגלית: **Gatestone Institute**, נוסד ב-2008) הוא מכון מחקר וצוות חשיבה אמריקאי, שמרכזו בניו יורק. החוקרים והכותבים בו נחשבים בדרך כלל לשמרנים או נאו-קונסרבטיבים ולעיתים קרובות נוקטים בעמדות פרו ישראליות מובהקות, אשר מתנגדיו מכנים אותן אנטי מוסלמיות.

## היסטוריה
נינה רוזנוולד , נדבנית יהודיה אמריקאית מיורשי ההון של רשת החנויות האמריקאית הענקית "סירס" ייסדה את המכון בעיר מגוריה ניו יורק ב-2008. תחילה הוא הוקם כשלוחה של מכון הדסון, תחת השם "מכון הדסון: ניו יורק", אך כעבור ארבע שנים קיבל עצמאות ועימה גם את שמו הנוכחי.

## אנשי המכון ודעותיהם
נכון ל-2019, נינה רוזנוואלד מייסדת המכון ממשיכה לכהן גם כנשיאתו. יושב ראש המכון מ-2013 עד מינויו לתפקיד היועץ לביטחון לאומי בממשל דונלד טראמפ ב-2018, היה ג'ון בולטון ומאז מכהן בתפקיד אמיר טהירי . החוקרים והכותבים נחשבים בדרך כלל לשמרנים או נאו-קונסרבטיבים בכל הקשור למדיניות החוץ האמריקאית. 

פרסומי המכון מתמקדים בעיקר בנושאים הקשורים ב והעמדות המובעות בהם, הן בדרך כלל עמדות פרו ישראליות מובהקות, אשר מתנגדיו מכנים אותן אנטי מוסלמיות.

בין עמיתי המכון הבכירים: אלן דרשוביץ, ח'אלד אבו טועמה, לארס הדהגור, ריצ'רד קאמפ, דניס מק'יואן, ג'ייסון ריילי, תאופיק חמיד, אלכסנדר דל ואל , דאגלס מארי ואחרים. בין הכותבים: ג'ון בולטון, אלן דרשוביץ, נתן שרנסקי, אליוט אברמס, דורי גולד, גרי קספרוב, ואצלב קלאוס, חרט וילדרס, בת יאור, דניס מק'יואן, פיאמה נירנשטיין, דניאל פייפס, מנפרד גרסטנפלד, בוראק בקדיל, נוני דרוויש, דייוויד פ. גולדמן, רות בלום  ואחרים.

במספר מקרים נטען שהמכון פרסם מאמרים כוזבים או לא-מדויקים. לדוגמה, בזמן הבחירות הכלליות בגרמניה 2017 הוא פרסם מאמר בו נטען כי גרמניה מלאימה בתים פנויים כדי לספק פתרונות דיור למאות אלפי מהגרים מאפריקה, אסיה והמזרח התיכון. מאמר נוסף כלל נתונים מוגזמים לכאורה על ממדי הפשיעה בקרב פליטים בגרמניה.

## ראו גם
* AEI

## קישורים חיצוניים
* 

* על נינה רוזנוואלד, מייסדת האתר
* מבחר מאמרים אחרונים בעברית
* 

## הערות שוליים

קטגוריה:מכוני מחקר אמריקאיים
קטגוריה:ארצות הברית: יחסי חוץ
קטגוריה:ארצות הברית: ארגונים
רסלמניה 31

**רסלמניה 31** היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותג (Raw וסמאקדאון) ונערך ב-29 במרץ 2015, באצטדיון ליווייס שבסנטה קלרה, קליפורניה. האירוע היה האירוע ה-31 בסדרת אירועי רסלמניה.

## מופע
### קרבות
ב-29 במרץ 2015, התקיים האירוע רסלמניה 31 באצטדיון ליווייס הממוקם בסנטה קלרה, קליפורניה. האירוע כלל 9 קרבות (7 באירוע עצמו ועוד 2 במופע המקדים). אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון ברסלמניה הקודמת (רסלמניה 30), זכה לאחר שהדיח את דמיאן מיזדאו. האירוע הראשי נפתח בקרב סולמות על האליפות הבין יבשתית כאשר דניאל בריאן זכה ולקח את החגורה וזכה באליפות. לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו RKO אחרי שהחזיר את מהלך הסיום של רולינס הקארב סטופ. סטינג ערך את הופעת הבכורה שלו ב-WWE כשהתאבק נגד טריפל אייץ'. במהלך הקרב הגיעו משתתפי הסטייבל DX וה-nWo לעזור לסטינג ולטריפל אייץ'. טריפל אייץ' זכה בקרב ולאחר מכן הם לחצו ידיים. AJ לי ופייג' הביסו את האחיות בלה בקרב זוגות. ג'ון סינה הביס את רוסב והפך לאלוף ארצות הברית בפעם הרביעית בקריירה שלו. אנדרטייקר הופיע לראשונה ברסלמניה לאחר שרצף הניצחונות שלו נקטע ברסלמניה הקודמת על ידי ברוק לסנר, והביס את בריי וויאט, ובכך הפך את הרצף שלו ברסלמניה מ-"1–21" ל-"1–22". באירוע המרכזי ניצבו רומן ריינס וברוק לסנר זה מול זה. סת' רולינס הגיע בסוף הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש. בסופו של דבר רולינס הצמיד את ריינס וזכה באליפות ה-WWE במשקל כבד.

## תוצאות

## קישורים חיצוניים

* 

## הערות שוליים

קטגוריה:אירועי שלם וצפה של ה-WWE בשנת 2015
קטגוריה:אירועי רסלמניה
קטגוריה:סנטה קלרה (קליפורניה)
קטגוריה:2015 בארצות הברית
קטגוריה:2015 בספורט
הרי טולה

**הרי טולה** (באנגלית: **Tula Mountains**) הם קבוצה של הרים, המצויים בסמוך ממזרח למפרץ אמונדסן, בארץ אנדרבי שבאנטארקטיקה.

## היסטוריה
### גילוי ההרים

ההרים התגלו ב-14 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון.

### מקור השם

מוסון קרא לאזור "רכס טולה" (Tula Range) על שם הספינה (הבריג) של ג'ון בריסקו "טולה" (Tula) ממנה בריסקו גילה את ארץ אנדרבי בשנת 1831.

בשנת 1958 משלחת החקר האנטארקטית הלאומית של אוסטרליה, סקרה את האזור באמצעות מזחלות, והציעה לקרוא לו "הרי טולה" במקום "רכס טולה".

## גאוגרפיה

## קישורים חיצוניים

* הרי טולה באתר הסקר הגאולוגי של ארצות הברית
* הרי טולה באתר הגאזט האנטארקטי של ממשלת אוסטרליה
* הרי טולה באתר הגאזט האנטארקטי המשווה SCAR של ממשלת אוסטרליה

## הערות שוליים

טולה
גזינה פרזה

**גזינה פרזה** (בגרמנית: **Gesine Froese**; נולדה בשנת 1947) היא עיתונאית גרמנייה.

## ביוגרפיה
פרזה נולדה בעיירה רנדסבורג (Rendsburg) שבשלזוויג-הולשטיין.

בהיותה סטודנטית למנהל עסקים החלה לעסוק בדוגמנות. ב-1969 הוזמנה להשתתף בתחרות מיס גרמניה, וזכתה בה. הזכייה בתחרות כללה חתימת חוזה לשנה עם חברת אופל שארגנה את התחרות.

היא לקחה חלק בטקס בחירת מיס תבל 1969.

לאחר שנת כהונתה היא עבדה כעורכת בתיכון והשלימה את לימודיה באוניברסיטת אולדנבורג.

ב-1970 התארחה בפרק של תוכנית הבידור "Zum Blauen Bock" של Das Erste.

היא תכננה בתחילה להיות מורה אך במקום זאת נשכרה כעורכת על ידי "די צייט". לאחר מכן עבדה בעיתון "Deutsches Allgemeines Sonntagsblatt".

ב-1980 השתתפה במשחק הטלוויזיה "Die Montagsmaler" בפרק מיוחד בו השתתפו מלכות יופי.

ב-1991 החלה את עבודתה ככתבת באמריקה הלטינית.

מ-1995 משמשת ככותבת וסופרת עצמאית וכתבה מספר ספרים.

## קישורים חיצוניים
* https://www.nordbayern.de/region/nuernberg/5-mai-1969-eine-nurnbergerin-ist-die-schonste-1.8863909
* https://www.akpool.de/ansichtskarten/25591909-ansichtskarte-postkarte-schoenheitskoenigin-gesine-froese-opal-miss-germany-1869-autogramm-krone-journalistin
* https://www.zeit.de/1980/29/deutschlands-traurige-elfen

קטגוריה:זוכות מיס גרמניה
קטגוריה:משתתפות בתחרות מיס תבל 1969
קטגוריה:עיתונאיות גרמניות
קטגוריה:גרמניות שנולדו ב-1947
קטגוריה:גרמנים שנולדו ב-1947
סמסונג גלקסי J7

**סמסונג גלקסי J7** הוא טלפון חכם שיוצר על ידי סמסונג בשנת 2015.

## מפרטים
### חומרה
1.5 ג'יגה זיכרון RAM. לטלפון יש גרסאות אחסון פנימיות של 8 ג'יגה-בייט או 16 ג'יגה-בייט, שניתן להרחיב באמצעות כרטיס MicroSD עד 128 ג'יגה-בייט. המצלמות של סמסונג גלקסי J7 הן מצלמה ראשית של 13 מגה פיקסל ומצלמה קדמית בת 5 מגה פיקסל עם פלאש LED. סמסונג השתמשה גם במסך מגע קיבולי SuperAMOLED עם תצוגת HD בגודל 5.5 אינץ' לטלפון זה. משקל המכשיר הוא 171 גרם, והסוללה שלו היא בנפח של 3000 mAh.

### תוכנה
תוכנת הטלפון הרשמית היא אנדרואיד לוליפופ. אנדרואיד מרשמלו (6.0.1) עבור דגם J700F בהודו החל מ־28 ביולי 2016. שדרוג לאנדרואיד מרשמלו זמין גם עבור J700H ו־M בפקיסטן ופנמה.

תכונות נוספות של דגם הטלפון הזה הן חיבור Wifi, רכיב NFC, מכשיר ניווט לווייני GPS ורדיו FM.

## ראו גם
* סמסונג גלקסי
* סמסונג
* אנדרואיד (מערכת הפעלה)

## קישורים חיצוניים

* 

## הערות שוליים

קטגוריה:מכשירי אנדרואיד
J7
קטגוריה:מכשירים שהושקו ב-2015
קבוצת שש הנקודות

[ממוזער|[ליידי רונדה שהקימה את קבוצת שש הנקודות בשנת 1921]]
**קבוצת שש נקודות** (באנגלית: **Six Point Group**) הייתה קבוצה פמיניסטית בבריטניה שהוקמה בשנת 1921 על ידי ליידי רונדה, כדי לקדם שינויים תחוקתיים בשישה תחומים.

## מטרות
שש המטרות המוצהרות של הקבוצה היו:
# חקיקה מספקת בנושא אלימות נגד ילדים.
# חקיקה מספקת עבור אמהות אלמנות.
# חקיקה מספקת עבור אמהות לא נשואות וילדיהן.
# שוויון בנושא אפוטרופסות לשני ההורים נשואים.
# שוויון בשכר למורות.
# שוויון הזדמנויות לנשים וגברים במשרות בשירות המדינה.

נקודות ממוקדות אלו התפתחו מאוחר יותר לשישה נושאים כלליים שבהם עסקה הקבוצה: שוויון לנשים בשטח הפוליטי, התעסוקתי, המוסרי, החברתי, הכלכלי והמשפטי.

## היסטוריה
הקבוצה נוסדה בשנת 1921 כדי ללחוץ על שינויים בחוקי הממלכה המאוחדת. מזכירת הקבוצה בשנים 1921–1926 הייתה וויניפרד מאיו, שהייתה חברה בתנועת הסופרז'יסטיות. במשך שנות העשרים של המאה העשרים, היא עסקה גם באקטיביזם בנושא אמנת שוויון זכויות בחבר הלאומים.

הקבוצה פעלה לקידום עקרונות של שוויון מוחלט בין גברים לנשים. סוג זה של "פמיניזם ישן" או "פמיניזם של שוויון" היה לעיתים מנוגד ל"פמיניזם החדש" או "פמיניזם של רווחה" שבו דגלו קבוצות נשים אחרות באותה תקופה: כמו למשל האיחוד הלאומי של אגודות למען אזרחות שוויונית שפעל כדי להשיג חקיקה מגוננת שתחל רק על נשים.

קבוצת שש הנקודות כללה בתוכה נשים שהיו בעברן סופרז'יסטיות מיליטנטיות, כמו דורותי אי. אוונס, מוניקה ווטלי , הלן ארצ'דייל , וכן נשים צעירות יותר כמו ויניפרד הולטבי  וורה בריטן.

למרות שמספר החברות לא עלה על 300, הייתה לקבוצת שש הנקודות השפעה פוליטית ניכרת בשנים בין המלחמות ובתקופת מלחמת העולם השנייה. הארגון פעל בשיטות חוקתיות מסורתיות, וחלק גדול מהפעילות נעשה באמצעות השבועון טיים אנד טייד (Time and Tide). הקבוצה ארגנה משלחות לשרי הממשלה הרלוונטיים למטרותיה, ארגנה עצרות ציבוריות וכתבה מכתבים לעיתונים בעלי ההשפעה.

משנת 1933, יחד עם ארגון "מועצת הדלת הפתוחה", שדגל בשוויון הזדמנויות כלכלי לנשים, קבוצת שש נקודות הובילה את התנועה לזכותן של נשים נשואות לעבוד.

הקבוצה הייתה אחראית על הקמת המועצה לשינוי במס הכנסה, ועל הקמת האגודה לנשים נשואות, בשנת 1938.

במשך מלחמת העולם השנייה קבוצת שש נקודות עסקה במגוון נושאים הקשורים בשוויון. הקבוצה מחתה על האפליה בשכר המתנדבות בשירותי ההגנה האזרחית, שהיה רק שני שלישים משכר הגברים, באותם תפקידים.

הקבוצה התנגדה לכך שהפיצויים שהוענקו על פציעות אישיות (הוראות חירום) בחוק משנת 1939 היפלו בין גברים לנשים. בין השנים 1941–1943 הקבוצה הייתה מעורבת מקרוב בֿקמפיין למען פיצויים שוויוניים, ובהמשך היו לה נציגות לצד ארגון "מועצת הדלת הפתוחה" ו"אגודת פוסאט" בוועדת הקמפיין למען שוויון השכר משנת 1944 שפעל כדי להבטיח שוויון בשכר במשרות בשירות המדינה.

גם לאחר המלחמה ובשנות ה-50, הייתה לקבוצה השפעה פוליטית משמעותית. היא לקחה חלק במחאות לשינוי ה"חוק להליכי נישואים ורכוש" כדי שיעניק לנשים נשואות הגנה כלכלית.

משנת 1967 הקבוצה הייתה מעורבת בשיתופי פעולה פעילים עם קבוצות נשים אחרות.

מזכירת הקבוצה בשנות ה-70 הייתה הייזל הנקינס הלינן. מסוף שנות ה-70 הקבוצה דעכה בגלל כישלונה לגייס נשים צעירות יותר. היא הושהתה בשנת 1980, ולבסוף התפרקה בשנת 1983.

## ארכיונים
הארכיונים של קבוצת שש הנקודות נמצאים בארכיון ספריית הנשים.

## הערות שוליים

קטגוריה:פמיניזם: היסטוריה
קטגוריה:הממלכה המאוחדת: היסטוריה
קטגוריה:הממלכה המאוחדת: פוליטיקה
קטגוריה:פמיניזם בממלכה המאוחדת
סמסונג גלקסי נוט 7

שמאל|ממוזער| החלק האחורי של מכשיר סמסונג גלקסי נוט 7 כחול
**סמסונג גלקסי נוט 7** (באנגלית: **Samsung Galaxy Note 7**) הוא טלפון חכם מסוג פאבלט המיוצר על ידי סמסונג ונחשף ב־25 ביולי 2016, הוא שוחרר רשמית ב־11 באוגוסט 2016 כיורש של הגלקסי נוט 5. זהו הטלפון הראשון של סמסונג עם מחבר USB-C והטלפון האחרון בסדרת Galaxy Note עם כפתור בית. אף על פי שמדובר במכשיר הראשי השישי בסדרת ה־Galaxy Note, סמסונג מיתגה את מספר הסדרה שלה כ"7" במקום "6", כך שהצרכנים לא יראו אותו כנחות ממכשיר הדגל שלה באותו זמן, הגלקסי S7.

Galaxy Note 7 הוא אבולוציה של Galaxy Note 5 שקיבל רכיבי חומרה ושיפורים מ־Galaxy S7, כולל שחזור האחסון הניתן להרחבה ועמידות בפני מים IP68, ותכונות חדשות כמו תצוגה מעוקלת דו-צדדית, תמיכה ב־HDR, שיפורים במעטפת המצורפת ותכונות תוכנה חדשות המשתמשות בו, מערכת זיהוי קשתית ויציאת USB-C. הביקוש לגלקסי נוט 7 עם ההשקה היה גבוה, ושבר שיאים בהזמנה מראש בדרום קוריאה וגרם לעיכוב של שיחרורים בינלאומיים בכמה שווקים בגלל מחסור באספקה. Galaxy Note 7 זכה גם לביקורות חיוביות של מבקרים, ושיבח את איכות הבנייה שלו, את תמיכת ה־HDR, כמו גם את ממשק המשתמש המייעל.

## בעיות
### תקלות בסוללה
[ממוזער|עלון אבטחה של גלקסי נוט 7 באוטובוס של לינקס [אורלנדו|באורלנדו, פלורידה]]
שמאל|ממוזער|מידע אבטחה על Galaxy Note 7
ליקויים בסוללה (וכמה שגיאות משתמש) גרמו להרבה יחידות של Note 7 להתחמם יתר ולהבעיר או להתפוצץ. ב־10 באוקטובר 2016, סמסונג הפסיקה לצמיתות את ייצור הגלקסי נוט 7 עקב תקריות חוזרות ונשנות אלה.

בריצת המכשירים המקורית, הסוללה, המיוצרת על ידי Samsung SDI, הכילה פגם עיצובי שהפך את האלקטרודות בחלק השמאלי העליון של הסוללה לרגישות לכיפוף. הפרדה מוחלשת זו בין לשוניות חיוביות ושליליות של הסוללה, ובכך גרמה לבריחה תרמית ומעגלים קצרים.

בגלל ליקויי הסוללה הרבים, המכשיר נחשב למוצר מסוכן, ואסור לעלות אותו על הסיפון בחברות תעופה ובתחנות אוטובוס רבות.המכשיר הושק מחדש ב-7 ביולי 2017 בשם "Galaxy Note Fan Edition" המגיע עם סוללת 3,200mAh ומערכת ההפעלה אנדרואיד 7 נוגט.[4]

## ראו גם
* סמסונג גלקסי

## קישורים חיצוניים

* 

קטגוריה:מכשירי טלפון חכמים
Note 7
קטגוריה:פאבלטים
קטגוריה:מכשירים שהושקו ב-2016
אלברטו סורו

** אלברטו סורו אלברס** (בספרדית: **Alberto Soro Álvarez**; נולד ב-9 במרץ 1999) הוא כדורגלן ספרדי, המשחק בעמדת הקשר בגרנדה הספרדית.

## קריירת מועדונים
סורו נולד באג'ה דה לוס קבאלרוס, סרגוסה, ספרד, והצטרף לקבוצות הנועל של ריאל סרגוסה כבר בשנת 2009 כשהיה בן 10. סורו ערך את הופעות הראשונה בקבוצת הנוער של ריאל סרגוסה, ב-14 במאי 2017, כאשר עלה כמחליף במשחק ליגה של הליגה הספרדית הרביעית בכדורגל.

סורו ערך את הופעות הרשמית בקבוצה הבוגרת, ב-25 באוגוסט 2018, במשחק הבית של ריאל סרגוסה במסגרת הליגה הספרדית השנייה בכדורגל. הוא כבש את שערו המקצועי הראשון ב-8 בספטמבר 2018, בניצחון קבוצתו 0–4 נגד ריאל אוביידו.

ב-5 באוקטובר 2018 האריך את חוזהו בריאל סרגוסה עד לשנת 2022 הוא הפך לשחקן קבוע בקבוצה וכבש ארבעה שערים אך קבוצתו לא הצליחה להעפיל ללה ליגה.

ב-26 ביולי 2019 חתם בריאל מדריד על חוזה עד לשנת 2024 תמורת 2.5 מיליון יורו. הוא הושאל חזרה לריאל סרגוסה עד לתום עונת 2019/2020.

ב-1 בספטמבר 2020 חתם לחמש שנים בגרנדה.

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלני ריאל סרגוסה
קטגוריה:כדורגלני ריאל מדריד
קטגוריה:כדורגלני גרנדה
קטגוריה:כדורגלנים ספרדים
קטגוריה:כדורגלני ויזלה
קטגוריה:ספרדים שנולדו ב-1999
גביע המדינה בכדורעף

**גביע המדינה בכדורעף** הוא טורניר גביע, בו משתתפות קבוצות ליגת העל בכדורעף והליגה הלאומית בכדורעף. הטורניר נערך בשיטת "נוקאאוט" (המפסיד יוצא), כאשר המנצחת עולה לשלב הבא, והמפסידה מודחת. חצאי הגמר והגמר נערכים בשיטת משחק אחד מכריע במגרש ניאוטרלי. שתי הקבוצות המנצחות של חצאי הגמר מעפילות לגמר, בו המנצחת זוכה בגביע.

## היסטוריה
בשנים שקדמו לתחילת הטורניר הרשמי, התמודדו בניהן קבוצות מכל חלקי הארץ במסגרות גביע שונות כגון: גביע פסל זייד, גביע הפועל, מגן אהוד, גביע ליבני ועוד.

משחק הגמר הרשמי הראשון התקיים בתאריך 12 באוגוסט 1960 במגרש "הפועל" בתל אביב, בו ניצחה קבוצת הפועל עין שמר את הפועל עין החורש 2-3.

## משחקי הגמר
הטבלה הבאה מסכמת את כלל הזוכות בגביע המדינה בכדורעף.

קבוצות אשר זכו בדאבל באותה העונה מסומנות ב**כתב מודגש**.

## גביעים לפי קבוצה

## קישורים חיצוניים
* אתר איגוד הכדורעף

## הערות שוליים

קטגוריה:ישראל: תחרויות כדורעף
בלארוסבנק

**בנק החסכונות "בלארוסבנק"** (בבלארוסית: **Ашчадны банк «Беларусбанк»**) הוא בנק ממשלתי בלארוסי הנחשב לבנק הגדול ביותר במדינה והוא נותן החסות העיקרי של ליגת העל הבלארוסית בכדורגל.

## היסטוריה
הבנק הוקם בשנת 1991 בשם "בנק החסכונות הבלארוסי", בשנת 1995 נשיא בלארוס אלכסנדר לוקשנקו חתם על צו להפיכת הבנק לבנק מניות מסחרי בשם "בלארוסבנק".

הבנק התרחב עם השנים ובשנת 2000 היה לחבר במערך התשלום הבינלאומי של VISA International. בשנת 2003 נפתח סניף ראשון של הבנק בפרנקפורט, גרמניה.

ב-2005 מוזג לתוכו הבנק המסחרי "מינסק קומפלקסבנק". ביוני 2007 נפתח סניף של הבנק בבייג'ינג, סין והיה לחברה הבלארוסית הראשונה לפתוח סניף בסין.

הבנק החל לשתף פעולה עם בנקים זרים ולו הסכמי שיתוף פעולה עם בנקים בצרפת, בלגיה, טורקיה, פולין, שווייץ, גרמניה וסין והפך לבנק הבלארוסי הגדול ביותר במערך הבנקאות הבלארוסי ולו הון של 145 מיליון דולר.

במאי 2012 התקבל כחבר במכון הבינלאומי לבנקי חסכונות (WSBI) והוא הבנק הראשון בבלארוס לקבל רישוי Visa payWave, לשימוש בכרטיסים אלה בבלארוס. באוגוסט 2013.

לבנק היו סניפים במוסקבה, רוסיה ובוורשה, פולין, אך סניפים אלה נסגרו ב-2018 וב-2016 בהתאמה.

בספטמבר 2017 מנהלים בכירים בבנק נשפטו בבית משפט במינסק בעוון שוחד. המשנה ליו"ר דירקטוריון הבנק, גנאדי גוספודאריק נידון ל-7.5 שנות מאסר ומנהל הבנק ניקולאי צירטו נידון ל-9 שנות מאסר.

## ראו גם
* סברבנק
* ליגת העל הבלארוסית בכדורגל

## קישורים חיצוניים

* 

קטגוריה:בנקים
קטגוריה:חברות בלארוסיות
המרכז לזיכרון ותיעוד השואה

ממוזער|המרכז לזיכרון ותיעוד השואה ברחוב פאווה, בודפשט, הונגריה - צילום מהאוויר|טקסט=
**המרכז לזיכרון ותיעוד השואה** (בהונגרית: **Holokauszt Dokumentációs Központ és Emlékhely)** ובקיצור: **המרכז לזיכרון השואה** הוא מוזיאון ואתר זיכרון, שנבנה בסמוך לבית הכנסת ברחוב פַּאוָוה בבודפשט, הונגריה שמתעד ומציג את אירועי שואת יהודי הונגריה.

## תולדות
בית הכנסת ברחוב פאווה הוקם בשנת 1923 על פי תוכניותיו של האדריכל היהודי-הונגרי ליפוט באומהורן. אזור בית הכנסת שימש כמחנה מעצר לקראת סוף מלחמת העולם השנייה. לאחר המלחמה בית הכנסת לא חזר יותר לשימוש בשל מיעוט הניצולים בשואה והעדר מתפללים בו. הוא אכן נסגר לגמרי בשנת 1982. מרכז התיעוד הנוכחי הוקם בשנת 2004 כחלק מהשיקום העירוני של רובע 9 בבודפשט (רובע פרנצווארוש כשם קבוצת הכדורגל המפורסמת של הרובע) והתחדשותו בראשית המאה ה-21.

האדריכלים ניסו במהלך התכנון לחקות את נזקי הבנייה שגורמות רעידות אדמה, על מנת לשקף את השואה כרעידת האדמה של היהודים בהונגריה. קירות המבנה לא סדירים במכוון, פעמים רבות הם נטויים בכוונה וקטעים מתוכם מתרוממים בהדרגה לגבהים שונים מהקצה האחד עד לשני. אי הסדירות מחריפה לעין על ידי בניית קירות מיוחדים, שבניגוד לאחרים, שורות הלבנים מותקנות בהם לא בצורה אופקית, אלא בקו עולה מול הירידה בגובה הקיר המדובר.

חזית המבנה ברחוב הטווס קופצת באמצע כצורת "וי", והכניסה למבנה גם כאן. פנים בית הכנסת שופץ וחודש אף הוא והחל לפעול. הגן הפנימי בחצר ושורת העמודים שם הוקדשו להנצחה. בקומת הקרקע הוקם חלל תצוגה. גם בגג הבניין יצרו גן. התכנון של חידוש המבנה זכה בפרס הצטיינות באדריכלות של העיר בודפשט (2004), בפרס אדריכלות נוסף בשנת 2005 ופרסי הצטיינות נוספים.

## ראו גם
* יהדות הונגריה

## לקריאה נוספת
* מאמר על בניית המוזיאון באתר לשכת האדריכלים של בודפשט 

## קישורים חיצוניים

* 
* 
* מאמר על המוזיאון בעיתון לה פיגארו 
* בית הכנסת אינדקס לאמנות יהודית ע"ש בצלאל נרקיס

## הערות שוליים

קטגוריה:ארגונים יהודיים
שואה
שואה
מרכז
ג'יימס אדני

**גסאגון ג'יימס אדני** (באנגלית: **Segun James Adeniyi**; נולד ב-20 בדצמבר 1992) הוא כדורגלן ניגרי המשחק בעמדת החלוץ בבני סכנין.

## קריירה
אדני התחיל את הקריירה שלו במחלקת הנוער של ביליס באלש האלבנית, אליה הצטרף בינואר . ב-23 בספטמבר 2012 ערך את הופעת הבכורה שלו בליגת העל האלבנית בהפסד 0–1 לקוקסי. 3 ימים לאחר מכן, אדני הבקיע את שער הבכורה שלו בקבוצה בניצחון 0–2 נגד טרבוני פוקה.

בינואר  אדני הושאל לטומורי בראט עד לסיום העונה. ב-10 בפברואר 2013, אדני ערך את הופעת הבכורה שלו בקבוצה בהפסד 0–1 לקיי אף טירנה.

בקיץ , אדני חתם בלאצ'י. ב-3 ביולי 2014, לאצ'י ערך את הופעת הבכורה שלו בקבוצה בתיקו 1-1 נגד רודאר ולנייה, בו גם הבקיע את שער הבכורה שלו בקבוצה. ב-24 באוגוסט 2014, אדני ערך את הופעת הבכורה שלו בקבוצה במסגרת הליגה בתיקו 1-1 נגד פרטיזן טירנה. אדני היה שותף לזכייה של לאצ'י בגביע ובסופר קאפ.

ב-1 בפברואר 2016, אדני חתם לשלוש שנים בסקנדרבו קורצ'ה. ב-7 בפברואר, אדני ערך את הופעת הבכורה שלו בקבוצה בניצחון 1–3 נגד קוקסי, בו גם כבש את שער הבכורה שלו בקבוצה. ב-4 במאי, אדני רשם שלושה בישולים וכבש פעמיים בניצחון 1–6 נגד לאצ'י. את העונה סיים עם 15 שערי ליגה ו-23 בכל המסגרות. ב-25 באפריל 2016 רשם את משחקו ה-100 במסגרת ליגת העל האלבנית.

ב-26 ביוני 2018 אדני חתם לשלוש שנים בגבאלה מליגת העל האזרית תמורת 200 אלף אירו ו-25% ממכירה עתידית.

ב-9 ביולי 2019 אדני הושאל לעירוני קריית שמונה מליגת העל. בסיום העונה, חזר לגבאלה.

ב-5 ביוני 2021 חתם אדני לעונה אחת במכבי פתח תקווה. בסיום העונה, עזב את המועדון וחתם בטוזלספור מליגת המשנה הטורקית.

ב-26 בינואר 2024 חתם אדני בהפועל חדרה עד לתום העונה.ב-1 ביולי 2025 חתם בהפועל פתח תקווה. ב-11 בפברואר 2026 חתם בבני סכנין.

## תארים
; לאצ'י
*הגביע האלבני: 
*הסופר קאפ האלבני: 

; סקנדרבו קורצ'ה
*ליגת העל האלבנית: , 
*הגביע האלבני: 

; גבאלה
*הגביע האזרי: 

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני סקנדרבו קורצ'ה
קטגוריה:כדורגלני גבאלה
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:כדורגלני טוזלספור
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים ניגרים באלבניה
קטגוריה:ספורטאים זרים באזרבייג'ן
קטגוריה:ספורטאים ניגרים בישראל
קטגוריה:ספורטאים ניגרים בטורקיה
קטגוריה:ניגרים שנולדו ב-1992
ג'ק גריפו

**ג'ק דייוויס גריפו** (באנגלית: **Jack Davis Griffo**; נולד ב-11 בדצמבר 1996) הוא שחקן וזמר אמריקאי. מוכר בעיקר מגילום הדמות מקס תנדרמן בסדרת הטלוויזיה "משפחת רעם" של ניקלודיאון, ובתור דילן בסדרה "אלכסה וקייטי" של נטפליקס.

## ביוגרפיה
ג'ק גריפו נולד ב-11 בדצמבר 1996 באורלנדו, פלורידה שבארצות הברית. כבר בגיל שנתיים השתתף בפעם הראשונה בפרסומת בטלוויזיה.

הוא השתתף במספר הפקות בבית הספר, מה שהוביל אותו להמשיך בתיאטרון קהילתי, שהתפתח במהרה לתיאטרון מקצועי. בגיל 13 עבר ללוס אנג'לס כדי לקדם את קריירת המשחק שלו.

## קריירה
### משחק
ג'ק גריפו הופיע לראשונה כנציב בשנת 2011, בסדרות הטלוויזיה "בית ספר לאמנויות לחימה", "הרפתקאות האיפוס של דלי וסקינר" וגם "מרווין מרווין". הוא השתתף גם כשחקן אורח בסדרות טלוויזיה כמו "ראה את אבא רץ" ו-"ג'סי" של ערוץ דיסני.

בין השנים 2013 ל־2018, כיכב גריפו במשך ארבע עונות בסדרה "משפחת רעם" בניקלודיאון, שם הוא שיחק את מקס תנדרמן, אחיה התאום של פיבי (אותה שיחקה קירה קוסרין).

גריפו כיכב לצד איזבלה מונר, טוני קוואלרו וג'ייס נורמן בסרט של ניקלודיאון "אדם המפוצל", ששודר בפברואר 2015. הוא גילם את התפקיד של בילי, החבר של בתו של פין שפרד (איאן זירינג), קלאודיה שפרד. בשנת 2016 כיכב גריפו כשחקן אורח בסוף עונה 7 של התוכנית "", כצוער צבאי בשם מק'קנה.

בשנת 2017 שיחק גריפו את התפקיד של סבסטיאן בסרט הדרמה המשפחתי "בבת עיני"*.* באותה שנה לוהק לתפקיד בסרט הדרמה העצמאי "אלה שנשארו מאחור".

בשנת 2018 התחיל גריפו לשחק בתפקיד של דילן בסדרה הקומית של נטפליקס "אלכסה וקייטי", עד עונתה השלישית ב-2019. בשנת 2020 גילם את אליוט בסדרה "אריות הים" של רשת CBS. בשנת 2023 שיחק גריפו נציב בסדרה "ארין וארון" 

## פילמוגרפיה
### קולנוע

### טלוויזיה

## פרסים ומועמדויות
גריפו היה מועמד לחמישה פרסי בחירת הילדים עבור שחקן הטלוויזיה האהוב: הראשון בשנת 2014, השני בשנת 2015, השלישי בשנת 2016, הרביעי בשנת 2017, והחמישי בשנת 2018.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מוזיקאים אמריקאים
קטגוריה:זמרי פופ אמריקאים
קטגוריה:אמריקאים שנולדו ב-1996
The Songs That Got Away

***The Songs That Got Away*** (בעברית: **הַשִׁירִים שֶׁנִמְלְטוּ**) הוא אלבום האולפן המשותף הראשון של הזמרת-יוצרת האנגלייה שרה ברייטמן והמלחין הבריטי אנדרו לויד ובר. האלבום יצא לאור בנובמבר 1989, בהוצאת חברת התקליטים רילי יוזפול רקורדס. הוא הופק על ידי לויד ובר, שגם הלחין את השירים שנכללו בו.

האלבום הגיע למקום השמיני במצעד האלבומים הקלאסיים.

## רקע והוצאה
כל השירים שנכללו ב-*The Songs That Got Away* פרט לרצועה העשירית, "", שהופקה על ידי מייק באט, הופקו על ידי אנדרו לויד ובר ונייג'ל רייט. בשנת 1997, הוציאה ברייטמן ביחד עם לויד ובר מעין אלבום המשך, במסגרתו היא הקליטה כמה משיריו, *[[The Andrew Lloyd Webber Collection]]*.

הקונספט של האלבום נהגה על ידי לויד ובר, שהציע לברייטמן לשיר שירים שמעולם לא זכו להצלחה ולהכרה, כמו שלטענתו הגיע להם.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים משותפים
קטגוריה:אלבומים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומי חברת רילי יוזפול רקורדס
קלאודיה בני

**קלאודיה בני** (בקרואטית: **Claudia Beni**; נולדה ב-30 במאי 1986) היא זמרת קרואטית.

## ביוגרפיה
בני נולדה באופטיה.

מ-1996 הייתה חברה בלהקת "Teens". הלהקה הופיעה ברחבי מדינות יוגוסלביה לשעבר ואלבומיה מכרו עותקים רבים.

ב-2002 עזבה את הלהקה ובאותה שנה הוציאה את אלבום הסולו הראשון שלה "קלאודיה". אלבומה כלל מספר סינגלים שזכו להצלחה בקרואטיה.

באירוויזיון 2003 שנערך בריגה ייצגה את קרואטיה עם השיר "Više nisam tvoja" ודורגה במקום ה-15 עם 29 נקודות.

ב-2004 יצא אלבומה השני "Čista kao Suza".

היא שיתפה פעולה ביחד עם הזמרת איוואנה בנפיץ' (Ivana Banfić) ביחד עמה הקליטה את השיר “Hrvatice vas vole” (הנשים הקרואטיות אוהבות אותכם) המוקדש לנבחרת הכדורגל של קרואטיה.

ב-2006 הגישה שיר ל-Dora, התחרות הקרואטית הבוחרת את נציג קרואטיה לאירוויזיון אך שירה לא התקבל לתחרות.

## קישורים חיצוניים

* http://daniklein.narod.ru/euro/euro2003/claudia_2003E.htm

קטגוריה:זמרות קרואטיות
קטגוריה:ילידות 1986
קטגוריה:משתתפי אירוויזיון 2003
קטגוריה:נציגי קרואטיה באירוויזיון
טים מקמולן

**טים מקמולן** (באנגלית: **Tim McMullan**; נולד בשנת 1963) הוא שחקן אנגלי, הידוע מהופעותיו בתיאטרון ובטלוויזיה.

## ביוגרפיה
מקמולן למד משחק באקדמיה המלכותית לאמנות הדרמה. בתיאטרון הופיע בשנת 2003 בעיבוד של הטרילוגיה "חומריו האפלים". ב-2008 שיחק בעיבוד של המחזה "שונא הבריות" לצדם של דמיאן לואיס וקירה נייטלי. ב-2009 השתתף בהפקה של המחזה "כטוב בעיניכם" בבימויו של דומיניק דרומגול בתיאטרון שייקספיר גלוב. עוד באותה שנה עבד עם להקת התיאטרון Complicite. ב-2016 שיחק שוב במחזה בבימויו של דרומגול, וגילם את פרוספרו במחזה "הסערה" שהוצג בסם ואנאמייקר פלייהאוס.

ב-2017 שיחק מקמולן בתפקיד סר טובי בלץ' בהפקה של המחזה "הלילה השנים עשר" באולם אוליבייה בתיאטרון המלכותי הלאומי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1963
קירה קוסרין

**קירה ניקול קוסרין** (באנגלית: **Kira Nicole Kosarin**; נולדה ב־7 באוקטובר 1997) היא שחקנית וזמרת אמריקאית-יהודייה. נודעת בעיקר בזכות תפקידה בתור פיבי ת'נדרמן בסיטקום גיבורי-העל "משפחת רעם".

## ביוגרפיה
קוסרין נולדה בניו ג'רזי שבארצות הברית. הייתה רקדנית ומתעמלת בצעירותה, ואף למדה בלט בתיאטרון הבלט בוקה. התחנכה בחטיבת הביניים של בית הספר הפרטי פיין קרסט. הוריה הופיעו בברודוויי, אמה הייתה שחקנית ואביה מנהל מוזיקלי, מנצח ומפיק תקליטים, וע לכן גדלה על הבמה, לשירה ולריקוד. לאחר שהשתתפה בסדנת משחק מול מצלמה, היא התאהבה במקצוע, והחליטה לעבור ללוס אנג'לס, קליפורניה, בשנת 2011 כדי לפצוח בקריירת במשחק. הוריה של קוסרין הם ממוצא יהודי-אשכנזי ונולדו למשפחות שהגיעו במקור ממזרח אירופה.

## קריירה
### משחק
הופיעה לראשונה בטלוויזיה בשנת 2012 בפרק 'היאבקות' בסיטקום הנעורים "שייק" מבית ערוץ דיסני האמריקאי. בשנת 2013, היא החלה לגלם את פיבי ת'נדרמן בסיטקום גיבורי-העל של ניקלודיאון "משפחת רעם". בשנת 2015 הייתה מועמדת לפרס בחירת הילדים של ניקלודיאון בקטגוריית "שחקנית הטלוויזיה האהובה".

בסתיו 2015, שיחקה בסרט הטלוויזיה מבית ניקלודיאון "הפלגה משוגעת אחת" בתור אלי באואר.

בשנת 2017, בספיישל הטלוויזיוני של "מחנה הקיץ הלוהט של ניקלודיאון", בו השתתפה על תקן עצמה.

בשנת 2019 לקחה חלק בסרט האנימציה מבית ניקלודיאון "בר-מזל", שם דיבבה את שאנון. באותה שנה היא השתתפה בעונה השנייה של סדרת האימה "קל כנוצה" מבית שירות הסטרימינג של הולו, בה היא גילמה את נדיה.
וב-2024 שיחקה בסרט המשך של "משפחת רעם" שבו שיחקה את פיבי ת'נדרמן.

### מוזיקה
לה ערוץ יוטיוב בו היא מפרסמת קאברים ושירים. ב־24 בפברואר 2018, הכריזה שסינגל הבכורה שלה, "*Spy*", יצא ב־16 במרץ 2018. ב־11 בינואר 2019, הוציאה את הסינגל השני שלה, "ויניל", ביחד עם וידאו קליפ. באפריל 2019 יצא אלבום הבכורה שלה "*Off Brand".*

## חיים אישיים
ביולי 2023, קוסרין הכריזה על אירוסיה למוזיקאי מקס צ'סטר, לאחר כשלוש שנות זוגיות ביחד.

ב-15 באוקטובר 2018 קוסרין שיתפה על תחושותיה ברשתות: "אני מניחה שאני לא יכולה לצפות מכל הזרים להרגיש את העוצמות שאני מרגישה, בתור יהודייה צעירה שלמדה על השואה וספציפית גם על אנה פרנק במהלך ילדותה... אני לא יודעת. אולי זו אני רגישה יתר על המידה. בכל אופן זה עדיין מפריע לי".
ממוזער|קוסרין, 2022

## פילמוגרפיה

### קולנוע

### טלוויזיה

## דיסקוגרפיה
### אלבומי אולפן
* *Off Brand* (2019)
* *Songbird* (2020)

## מועמדויות לפרסים

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
בית הקברות המרכזי בסופיה

שמאל|ממוזער|250px|מראה החלקה היהודית בבית העלמין המרכזי בסופיה
**בית הקברות המרכזי בסופיה** (בבולגרית: **Централни софийски гробища**) הוא בית קברות השוכן בסופיה בירת בולגריה. בית הקברות הוקם ב-1898 ושוכנת בו חלקה יהודית המהווה את בית הקברות היהודי הפעיל הגדול בבולגריה.

## רקע
במהלך המלחמה העות'מאנית-רוסית (1877–1878) נפגעה סופיה קשות. חיילי הצבא העות'מאני נסוגו בשיטת "אדמה חרוכה" ונגרמו נזקים כבדים בעיר. מרבית האוכלוסייה המוסלמית ומקצת מהאוכלוסייה היהודית עזבו ביחד עם החיילים העות'מאנים הנסוגים. לאחר הקמת נסיכות בולגריה וההכרזה על סופיה כבירתה, החל גל הגירה פנימית אל העיר מרחבי בולגריה והחלה תנופת בנייה והתרחבות. ב-1880 החליטה ממשלת בולגריה להקים בית קברות חדש בפאתי העיר ליד הכפר אוֹרְלָאנְדוֹבְצִי אשר לימים הפך לשכונה בעיר. ב-1898 נפתח בית הקברות. לאורך השנים ובעיקר לאחר מלחמת העולם השנייה הורחב שטחו של בית הקברות, במקביל לגידולה המואץ של סופיה והוא נותר ריאה ירוקה בלב העיר. בבית הקברות קיימת חלקה כללית לאוכלוסייה הנוצרית אורתודוקסית, חלקה קתולית, חלקה יהודית, חלקה צבאית וחלקת "גדולי האומה".

## החלקה היהודית

קהילה יהודית התקיימה בסופיה מראשית המאה ה-14. בשלהי המאה ה-16 וראשית המאה ה-17, לאחר הגעת מגורשי ספרד ומגורשי פורטוגל הוקם במרכז העיר באזור השכונה היהודית ו"שוק המלח" בית קברות לקהילה. בראשית המאה ה-21 נמצא שטח בית העלמין הקדום בשכונת "וְזְרָאזְ'דָנֶה" (בבולגרית: Възраждане) בסמוך לכיכר וְזְרָאזְ'דָנֶה במתחם גדול שבין שדרות אלכסנדר סטמבוליסקי, שדרות חריסטו בוטב ורחוב פּוֹסִיטָאנוֹ. במקום נקברו כמה אלפי יהודים. ב-1881 מנתה הקהילה היהודית 4,274 נפשות שהיוו חמישית מכלל האוכלוסייה. ב-1898, עם הקמת בית הקברות המרכזי, הופקע שטח בית הקברות היהודי הישן מרשות הקהילה ונסגר. במקום החלה תנופת בנייה של בתי מגורים ובית הקברות נהרס בהדרגה.

עד שנות ה-30 של המאה ה-20 עדיין ניתן היה למצוא מצבות ושרידי קברים מפוזרים בחצרות השכונות החדשות שנבנו. כמה עשרות מצבות, בעיקר של משפחות עשירי הקהילה שנותרו להתגורר בסופיה לאחר המלחמה העות'מאנית-רוסית (1877–1878) הועברו מבית הקברות הספרדי הישן לחלקה היהודית שהוקצתה בצפונו של בית הקברות המרכזי בסופיה. מבית הקברות הישן לא נותר זכר. ב-1939 נמנו בסופיה כ-26,000 יהודים. ב-1950, לאחר העלייה ההמונית לישראל נותרו בסופיה כ-5,000 יהודים וב-2009 התגוררו בה 2,500 יהודים. החלקה היהודית בבית העלמין המרכזי פעלה בראשית המאה ה-21. שטח החלקה היהודית 50,000 מטר רבוע ומצויות בה כ-7,000 מצבות שהכיתוב עליהן בעברית, בבולגרית ובלאדינו.

## קישורים חיצוניים

## הערות שוליים

קטגוריה:בולגריה: בתי קברות יהודיים
קטגוריה:סופיה: מבני דת
אדם יעקובי

**אדם יעקובי** (נולד ב-11 בינואר 1998) הוא אתלט ישראלי, אלוף ישראל (2018) ושיאן ישראל עד גיל 23 בריצת 400 מטר משוכות.

## ביוגרפיה
יעקובי החל להתחרות באתלטיקה בגיל 13, וכעבור שנה החל לזכות במדליות באליפויות ישראל בקטגוריות הגיל השונות, במספר רב של מקצועות, בהם קרב רב. בשנת 2014 התחרה לראשונה באליפות ישראל לבוגרים, שם סיים במקום החמישי בריצת 400 מטר משוכות, בתוצאה של 58.04 שניות. כעבור שנתיים זכה יעקובי במדליה ראשונה באליפות ישראל, לאחר שסיים במקום השני בריצת 400 מטר משוכות, בתוצאה של 53.25 שניות.

### 2017
באליפות ישראל לנוער שנערכה בחודש יוני, זכה יעקובי בשלוש מדליות זהב - בריצת 110 מטר משוכות, בריצת 400 מטר ובריצת 400 מטר משוכות. חודש לאחר מכן, באליפות ישראל, זכה במדליית כסף בריצת 400 מטר משוכות, בתוצאה של 53.35 דקות. במכביה שנערכה באותו חודש זכה יעקובי במדליית זהב בריצת השליחים 4X400 כחלק מנבחרת ישראל, ביחד עם חי כהן, אור כלב ויורי שפסאי. בריצת 400 מטר משוכות זכה במדליית כסף, לאחר שקבע תוצאה של 53.87 שניות.

### 2018
#### אלוף ישראל
באליפות ישראל שנערכה בחודש יולי, זכה יעקובי במדליית זהב בריצת 400 מטר, בשיא אישי חדש של 52.29 שניות, לפני מאור סגד (53.51 שניות) ועומרי שיף (53.52 שניות).

### 2019
באליפות ישראל בקרב 10 שנערכה בחודש אפריל, זכה יעקובי במדליית כסף עם 6057 נקודות, אחרי אריאל אטיאס (6939 נקודות). חודש לאחר מכן, הוא קבע שיא אישי חדש בריצת 400 מטר משוכות של 52.27 שניות. בחודש מאי הוא סיים במקום רביעי בריצת 400 מטר במסגרת הליגה הבינאגודתית בתוצאה של 49.22 שניות. באליפות הפועל שנערכה בחודש יוני, הוא סיים במקום הראשון בריצת 400 מטר משוכות בשיא אישי חדש של 51.78 שניות. באותו חודש שיפר בשנית את שיאו האישי, לאחר שסיים במקום השני בתוצאה של 51.60 שניות, אחרי מאור סגד (51.41 שניות).

באליפות אירופה עד גיל 23, שנערכה ביבלה, שוודיה ביולי אותה שנה סיים יעקובי במקום 16 בריצת 400 מטר משוכות לאחר שפסל בשלב חצי הגמר. בשלב המוקדמות הוא קבע תוצאה של 51.89 שניות ועלה מהמקום ה-15. באליפות ישראל שנערכה באותו חודש, זכה יעקובי במדליית כסף בריצת 400 מטר משוכות לאחר שקבע שיא ישראל חדש עד גיל 23 של 51.12 שניות, אחרי מאור סגד (50.88 שניות) ולפני עומרי שיף (52.83 שניות).

בסוף השנה החל יעקובי ללמוד ולהתאמן באוניברסיטת ממפיס.

## שיאים אישיים
### אצטדיון
* ריצת 400 מטר: 48.77 שניות (2019)
* ריצת 400 מטר משוכות: 51.12 שניות (2019)

## קישורים חיצוניים
* אדם יעקובי באתר מבט למרוץ

## הערות שוליים

קטגוריה:אתלטים ישראלים
קטגוריה:אלופי ישראל בריצת 400 מטר משוכות
קטגוריה:בוגרי תיכון קריית שרת
קטגוריה:בוגרי אוניברסיטת ממפיס
קטגוריה:ישראלים שנולדו ב-1998
Touch (שיר של הסופרימס)

"**Touch**" (בעברית: "**מגע**") היא בלדה רכה שכתבו פמלה סוייר ופרנק וילסון, שאף הפיקו אותה כסינגל עבור שלישיית סופרימס שפעלה במסגרת חברת מוטאון, שהפיצה אותה כסינגל בשנת 1971.
## הפקה
שיר זה היה גם שיר הנושא של אלבום האולפן הארבעה עשר של הסופרימס. שיר זה היה הראשון שבו מרי וילסון, חברת הסופרימס, הייתה הסולנית הראשית. לקראת סוף השיר, גם לסינדי בירדסונג היה קטע סולו.

הסינגל, עם יציאתו, נכנס למצעד הפזמונים בילבורד הוט 100 ובשיאו דורג במקום ה-71 ובכך היה לשיר הראשון של הסופרימס לאחר עזיבתה של דיאנה רוס שלא הגיע לפחות למקום ה-40. כמו כן, סינגל זה היה האחרון בו וילסון שימש כמפיק.

שנתיים מאוחר יותר, חמישיית הג'קסונים הוציאו גרסת כיסוי לשיר, כצד B של הסינגל שלהם "Hallelujah Day", כמעט ללא שינויים במילים. הסולן מייקל ג'קסון היה רק בן ארבע עשרה בזמן שהוא הקליט את השיר עבור האלבום Skywriter. גם להקת The Originals, גם היא של מוטאון, הוציאה גרסת כיסוי משלה, באלבומה Communique משנת 1975.

## קרדיטים
### גרסת הסופרימס
* שירה וקולות רקע: ג'ין טרל, מרי וילסון, סינדי בירדסונג
* קולות נוספים: להקת The Blackberries
* הפקה: פרנק וילסון
* ליווי מוזיקלי: להקת The Funk Brothers

### גרסת חמישיית הג'קסונים
* שירה: מייקל ג'קסון, ג'רמיין ג'קסון
* קולות רקע: ג'קי ג'קסון, טיטו ג'קסון, מרלון ג'קסון
* הפקה: האל דייוויס
* ליווי מוזיקלי: נגנים שונים

## קישורים חיצוניים

## הערות שוליים

קטגוריה:שירי הסופרימס
קטגוריה:שירים באנגלית
קטגוריה:שירים על מיניות
קטגוריה:סינגלים בהוצאת מוטאון
קו 3 (הרכבת התחתית של מדריד)

**קו 3 של הרכבת התחתית של מדריד** (בספרדית: **línea 3**) הוא קו רכבת תחתית במערכת הרכבת התחתית של מדריד. הקו, שנפתח בשנת 1936, הוא הקו השלישי שנפתח במערכת. הקו נוסע לאורך כל מסלולו מתחת לאדמה. סמל המסלול של הקו הוא בצבע צהוב ופועלות בו 18 תחנות על 15 קילומטר מקצה לקצה. הקו חוצה את העיר מקצה לקצה וממלא תפקיד חשוב בשירות המערכת. במסגרת תוכנית השדרוג של המערכת קו 3 היה הקו היחיד ששופץ לחלוטין, נוספו לו תחנות חדשות והוא הפך לנגיש בהרבה.

## מסלול הקו
הקו החוצה את העיר מצפון לדרום מתחיל את מסלולו בפרברים הצפוניים של מדריד. הוא יורד במסלול כמעט ישר לכיוון דרום במסלול משותף עם קווים נוספים ותחנות הצטלבות רבות. מיד לאחר מרכז העיר יורד הקו לכיוון דרום במסלול מהיר המיוחד רק לו. הוא חוצה גם את דרום מדריד ומגיע עד לפרברים הדרומיים שם הוא פונה לכיוון מערב, שם נמצאת תחנתו הסופית.

## קישורים חיצוניים

* 

קטגוריה:קווי הרכבת התחתית של מדריד
עדת התביעה (סדרת טלוויזיה)

**עדת התביעה** (באנגלית: **The Witness for the Prosecution**) היא מיני-סדרה בריטית מסוגת דרמת מתח משנת 2016 ששודרה בערוץ BBC One בימי חג המולד של שנת 2016. התוכנית בת שני החלקים מבוססת על סיפור קצר באותו שם מאת אגאתה כריסטי. שרה פלפס עיבדה את הסיפור לטלוויזיה וביים ג'וליאן ג'רולד. העלילה מבוססת על הסיפור המקורי של כריסטי, והיא שונה מעיבודים קודמים של הסיפור שנעשו לתיאטרון, לקולנוע ולטלוויזיה, כולל הגרסה הקולנועית משנת 1957 של בילי ויילדר.

## תקציר עלילה
לאונרד וול נעצר על רצח אישה עשירה ומבוגרת בשם אמילי פרנץ'. מבלי שהייתה מודעת לכך שוול נשוי, היא שינתה את צוואתה והורישה לו את כל רכושה, ובכך הוטל עליו החשד ברציחתה. כשאשתו רומיין מעידה במשפט, היא לא עושה זאת מטעם ההגנה אלא מטעם התביעה. החלטתה של רומיין היא חלק מתוכנית מורכבת שנועדה לשחרר את בעלה. בהתחלה היא מעניקה לתביעה ראיות חזקות לאשמתו של לאונרד, אבל אחר כך היא ממציאה ראיות חדשות שפוגעות באמינותה. לדעתה זה משפר את סיכוייו של לאונרד לצאת זכאי בדין. לבסוף מתברר שלאונרד וול אכן רצח את אמילי פרנץ'.

## צוות השחקנים
* בילי האוול – לאונרד וול, הנאשם
* אנדראה רייסבורו – רומיין היילגר, אשתו של וול
* מוניקה דולן – ג'נט מקינטייר, משרתת אישית
* קים קטרל – אמילי פרנץ', קורבן הרצח
* טובי ג'ונס – ג'ון מייהו, עורך דין
* דייוויד הייג – סר צ'ארלס קרטר, בריסטר
* טים מקמולן – סר הוגו מרדית, תובע
* רוברט איסט – השופט גרוויל פאריס
* דוריאן לוך – הבלש ברים
* היילי קרמייקל – אליס מייהו, אשתו של ג'ון מייהו
* פול רדי – טריפ

## קישורים חיצוניים
* 

* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:סדרות דרמה בריטיות
קטגוריה:מיני-סדרות טלוויזיה
קטגוריה:BBC: תוכניות וסדרות
זונה כמוני

**זונה כמוני** (באנגלית: **A whore like me**) הוא סרט תיעודי ישראלי משנת 2019 שבוים ונכתב על ידי יעל שחר ושרון יעיש, שגם ערכו את התחקיר. הסרט הוקרן בבכורה ארצית בפסטיבל דוקאביב, ובבכורה טלוויזיונית בערוץ yes דוקו.

## עלילה
צ'ילה עזרא נחטפה בגיל 22 מפאב בהונגריה ונמכרה לסוחרי נשים בישראל. עשרים שנה לאחר מכן, היא מתנדבת במרפאת לוינסקי וחוגגת עשר שנות ניקיון מסמים. כשמשרד הפנים מסרב להאמין שהיא שורדת זנות ולתת לה תעודת זהות, היא מחליטה להיאבק. רגע לפני גירושה חזרה להונגריה, יוצאת צ'ילה למסע לאיתור חוטפיה, ומציאת עדות לטראומה שחוותה, כדי להוכיח למדינת ישראל את האמת.

## פרסים ומועמדויות

## תגובות
ב-2 ביוני 2019 כתבה זהבה גלאון פוסט בפייסבוק הפונה לשר הפנים אריה דרעי ומפציר בו להכיר בצ'ילה כקורבן לסחר בנשים ולבטל את גירושה מהארץ.

ב-24 ביולי 2019 נפתח קמפיין מימון המונים לצורך מימון ההוצאות המשפטיות של צ'ילה בדרך לקבלת תעודת זהות ישראלית.

בחודש דצמבר 2020, לאחר מאבק משפטי בעקבות החלטת משרד הפנים, ביטל בית הדין לעררים בירושלים את החלטת משרד הפנים להגביל את תוקף שהייתה של צ'ילה בארץ לשנה, והעניק לה מעמד קבוע, תוך שהוא מכיר בסבלה, בעוול שנעשה לה, ובתרומתה הרבה לחברה הישראלית - בסיוע לנשים הלכודות במעגל הזנות. בית הדין עמד גם על התרומה שבהעלאת המודעות לתופעה של סחר בנשים למטרות זנות בישראל, שנגרמה על ידי הפצת הסרט המספר את סיפורה של צ'ילה.

## הפקה

הסרט הופק על ידי חגי ארד, אלעד פלג וחברת דרומהפקות; הוא יצא בתמיכת Yes דוקו, הקרן החדשה לקולנוע וטלוויזיה ומועצת הפיס לתרבות ולאמנות.

## קישורים חיצוניים

* 
* 
* 
*  
* 

### ביקורות
* 
* 
* 

### ראיונות
* 
*  
* 
*פודקאסט - ריאיון עם צ'ילה עזרא בשני חלקים, הקישור: tehilaj.podbean.com, תהילה ז'וכוביצקי, ספטמבר 2019

## הערות שוליים

קטגוריה:סרטי 2019
קטגוריה:סרטים תיעודיים ישראליים
קטגוריה:סרטים בעברית
קטגוריה:זנות בקולנוע
קטגוריה:זנות בישראל בתרבות
קטגוריה:סרטים ישראליים משנת 2019
Salute (אלבום)

***Salute*** (בעברית: **הַצְדָּעָה**) הוא אלבום האולפן השני של להקת הפופ הבריטית ליטל מיקס. האלבום יצא לאור ב-8 בנובמבר 2013, על ידי חברות התקליטים קולומביה רקורדס וסייקו מיוזיק. מתוך האלבום יצאו שלושה סינגלים: "Move", "" ו-"Salute".

עם יציאתו נכנס האלבום אל המקום ה-6 במצעד הבילבורד 200.

## קידום
כדי לקדם את האלבום, יצאו ליטל מיקס ב-16 במאי 2014, לסיבוב ההופעות השני שלהם, "Salute Tour", אשר הסתיים ב-27 ביוני 2014.

### סינגלים
* "Move" - יצא לאור ב-3 בנובמבר 2013, כסינגל הראשון מתוך האלבום.
* "Little Me" - יצא לאור ב-30 בדצמבר 2013, כסינגל השני מתוך האלבום.
* "Salute " - יצא לאור ב-23 באפריל 2014, כסינגל השלישי מתוך האלבום.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליטל מיקס
קטגוריה:אלבומים באנגלית
קטגוריה:אלבומים שהופקו על ידי ריצ'רד סטאנרד
קטגוריה:אלבומים שהופקו על ידי MNEK
קטגוריה:אלבומי חברת סייקו מיוזיק
שנתיים, שמונה חודשים ועשרים ושמונה לילות

**שנתיים שמונה חודשים ועשרים ושמונה לילות** (באנגלית: **Two Years Eight Months and Twenty-Eight Nights**) הוא רומן משנת 2015 מאת סלמאן רושדי. שם הספר מהווה דרך אחרת למנות אלף ואחד לילות, כהרמז ליצירה הקלאסית "סיפורי אלף לילה ולילה", על שם הלילות בהם שהרזאד בילתה בסיפורי סיפורים.

## סקירה
הרומן מתרחש בניו יורק בעתיד הקרוב. הוא עוסק בג'ינים, ומספר את סיפורה של דוניא, נסיכה הג'ינים וצאצאיה האנושיים, במהלך תקופת "המוזרות" (הנמשכת שנתיים, שמונה חודשים ועשרים ושמונה לילות) בה מתרחשים אירועים חרגים כמו: גנן המגלה שכפות רגליו התנתקו מהקרקע; מחבר רומנים גרפיים המתעורר ומוצא בחדרו ישות מסתורית שדומה ליציר מוחו; תינוקת המזהה כל סימן לשחיתות סביבה ומסמנת את האשמים בכתמים ובשלפוחיות.

לאחר סערה גדולה, נפתחים שערים בין עולם הג'ינים ועולמנו, ותופעות מוזרות מתרחשות כאשר ג'ינים אפלים פולשים לכדור הארץ. נסיכת הג'ינים וילדיה נאלצים אפוא להילחם כדי להגן על כדור הארץ ועל בני האדם מפניהם ומפני העפרית בקרב אפי.

במקביל, מתרחש ויכוח בין הפילוסוף הגדול אבן רושד והתאולוג המפורסם אל-ע'זאלי, בדיון פילוסופי על התבונה ועל אלוהים.

## ביקורות
אריקה וגנר  כתבה בביקורת ב"גרדיאן" כי מדובר ברומן "נפלא" ושיבחה את רושדי באומרה כי: "התענוגות האפלים הנובעים מדמיונו ברומן זה הם בעלי אנרגיה מכשפת, שסימנה את מספרי הסיפורים הגדולים מאז הימים של שהרזאד".

## קישורים חיצוניים
* הפרק הראשון מתוך "שנתיים, שמונה חודשים ועשרים ושמונה לילות"
;ביקורות:
* ביקורת על "שנתיים, שמונה חודשים ועשרים ושמונה לילות" באתר publishers weekly 
* 

## הערות שוליים

קטגוריה:ספרי 2015
קטגוריה:רומנים המתרחשים בניו יורק
איך לשחות

**איך לשחות** (באנגלית: **How to Swim**) הוא סרט ישראלי קצר משנת 2018 שבוים ונכתב על ידי נעה גוסקוב. הסרט הוקרן בבכורה ארצית בפסטיבל הבינלאומי לסרטי סטודנטים בתל אביב.

## עלילה
**אביגיל** (דינה סנדרסון) בהריון מתקדם, אבל משהו חסר. מפוחדת מהלידה המתקרבת, היא מאמצת לעצמה את **תמי** (אורלי זילברשץ) כאמא לאחר צהריים אחד.

שם הסרט נובע מסיפור שתמי מספרת לאביגיל במהלך הסרט.

## שחקנים ודמויות

## פרסים ומועמדויות

## הפקה
הסרט הופק על ידי לאה טוניק; הוא יצא בתמיכת המועצה הישראלית לתרבות ואמנות, משרד התרבות והספורט וקרן גשר לקולנוע רב תרבותי.

## קישורים חיצוניים

* 
*   

### ביקורות
* 
* 

## הערות שוליים

קטגוריה:סרטי 2018
קטגוריה:סרטים ישראליים קצרים
קטגוריה:סרטים בעברית
קטגוריה:סרטים ישראליים משנת 2018
צריח נל

**צריח נל** (בצרפתית: **Tour de Nesle** או **La Tour de Nesle** = טור דה נל) הוא אחד מארבעת הצריחים (מגדלי השמירה) של חומות פריז הישנות, שנבנו בתחילת המאה ה-13 על ידי המלך פיליפ אוגוסט, מלך צרפת ושנהרסו בשנת 1665.
הצריח התרומם בגדה השמאלית (דרומית) של הסן ממול לטירה הישנה של הלובר שבגדה הימנית. במקור הוא נודע כצריח אמלן (Tour Hamelin) והיה לו מבנה צילינדרי שקוטרו בערך 10 מטר.
גובהו היה בערך 25 מטר, עם צריח טורט בעל מדרגות המתנשא מעליו. מאוחר יותר נכלל הצריח נל בתוך הטירה הקרויה "אוטל דה נל".
בגדה הימנית של הסן ניצב צריח דומה, "צריח הפינה" - טור דו קואן Tour du Coin). שני הצריחים שמרו על הגישה נגד הזרם אל איל דה לה סיטה
בשנת 1308 קנה פיליפ היפה את הצריח מאמורי דה נל. ב-1319 המלך פילים החמישי העניק אותו למלכתו, ז'אן מבורגונדיה והיא, בצוואתה, הורישה אותו למכללת בורגונדיה, שהוקמה בהוראתה עבור אוניברסיטת פריז. בשנת 1665 הרס השלטון את הטירה ואת הצריח ונוצרה במקומן ככר קולז' דה קאטר נאסיון ("מכללת ארבע האומות"), שבה נבנה לימים המכון של צרפת עם ספריית מאזארן. צריח נל שכן במקום שבו נמצא כיום הביתן המערבי של ספריית מאזארן.

## במדיה האמנותית
*במאה ה-19 כתב אלכסנדר דיומא האב רומן ידוע "צריח נל" שבו תיאר את הבניין כזירה לאורגיות ולרציחתה של מלכת צרפת בתחילת המאה ה-14, ככל הנראה מרגריט מבורגונדיה. עלילת הרומן מתבססת על אגדה מהמאה ה-15 המוכרת כ"פרשת הצריח נל". אגדה זו מתמקדת באירועים אמיתיים שהתרחשו במקום בשנת 1314 כשכלותיו של המלך פיליפ הרביעי הואשמו במעשי ניאוף בתוך הצריח והגברים שנחשבו למאהביהם עונו, הוצלפו והוצאו להורג.
*1832 - לפי הרומן נכתב מחזה בחמש מערכות על ידי דיומא האב ופרדריק גאייארדה.
פרשת צריח נל הייתה לנושא לעוד ספרים:
*1913 - הרומן "בורידן, גבור צריח נל" - מאת מישל זבאקו
:1923 - לפי ספר זה הופק הסרט Buridan, le héros de la tour de Nesle בבימוי פייר מרודון
*1955 - הכרך "מלך הברזל" מתוך סדרת הרומנים ההיסטוריים "המלכים המקוללים" מאת מוריס דרואון

## גלריה

Tour.de.Nesle.png|צריח נל בימי הביניים כפי שדמיין אותו ויולה-לה-דוק. מראה אל צפון-מערב ואל נהר הסן. שער נל הוא השער במרכז-ימין.
TourDeNesleInstitut.jpg|לוח על הקיר הצפוני של המכון של צרפת מצביע על מיקומו בעבר של צריח נל.
Les 3 tours (Paris).jpg| הצריח וטירת נל ("אוטל דה נל") וממול מעבר לנהר - ארמון לובר, לפי המפה של דה טרישה וואיו, בסביבות 1550
Murphil.jpg|מפת מריאן, 1615 - בחלק התחתון של המפה - צריח נל, טירת נל (אוטל דה נל) והתעלה.
P1160494 Carnavalet EFXVII Patineurs sur la Seine en 1608 P263 detail01 rwk.jpg|צריח נל ונהר סן קפוא בחורף 1607–1608 בציור מאת קרנבלה
Tour de Nesle and Louvre castle on the Crucifixion of the Parlement of Paris.jpg|250px|ציור של צריח נל וארמון לובר וארמון דה לה סיטה


## לקריאה נוספת
*מתחם פריז בימי פיליפ אוגוסט באטלס היסטורי של פריז

## קישורים חיצוניים

קטגוריה:פריז: היסטוריה
קטגוריה:מבנים שנהרסו
קטגוריה:צרפת: מגדלים
קטגוריה:ביצורים